স্থানীয়রা জানায়, বুধবার রাতের খাবার খাওয়ার সময় বাবু কুণ্ডু মেয়ে ক্ষমাকে আর লেখাপড়া করাতে পারবেন না,এবার বিয়ে দেবেন বলে জানিয়ে দেন। এসময় বাবার ওপর রাগ করে খাবার ফেলে কাঁদতে কাঁদতে ঘরে চলে যান ক্ষমা। মেয়ের মনের অবস্থা বুঝতে পেরে মা তৃপ্তি রানি কুণ্ডুও ওই ঘরে ঘুমাতে যান। একপর্যায়ে রাত দেড়টার দিকে ঘরের ছাদের রডের সঙ্গে ওড়না জড়িয়ে গলায় ফাঁস দেন ক্ষমা। রাত দুইটার দিকে হঠাৎ ঘুম থেকে উঠে মেয়েকে ঝুলতে দেখে চিৎকার দেন তৃপ্তি। পরে আশপাশের লোকজন এসে লাশ নিচে নামিয়ে আনেন।